
Postquam  nostra  aetate  ad  antiquissimos  Romanorum 
scriptores  accuratius  cognoscendos  viri  docti  studia  con- 
tubrunt  et  Plautinas  inprimis  fabulas  diligentius  tractare 
co;perunt,  quantum  inde  ad  historiam  linguae  latinae  rectius 
inellegendam  profici  possit  multis  atque  praeclaris  pate- 
fattum  est  documentis.  Quod  non  solum  valet  de  metricae 
ac  prosodiacae  verum  etiam  de  syntacticae  rei  legibus 
enendis.  Itaque  mihi  quoque  operae  visum  est  pretium, 
si  sx  exemplis  quae  apud  priscos  scriptores  latinos  inve- 
nimtur  omnibus  ablativi  absoluti  qui  usus  quaeque  ratio 
si  primaria,  quaererem  atque  exponerem,  quoniam  de  hac 
stuctura  viri  doctissimi  propterea  inter  se  dissentire  vi- 
dantur,  quod  de  ablativi  absoluti  apud  posteriores  scrip- 
tces  usu  diiudicare  vix  possumus  nisi  antea  priorum  tem- 
prum  usus  accurate  perspectus  sit. 

Quaerentibus  vero  nobis  originem  structurae  de  qua 
gimus  praefandum  est  absolute  positum  esse  eum  casum 
ai  non  a certa  enuntiati  parte  regitur,  sed  libere  atque 
bsolute  ad  totum  enuntiatum  adnectitur.  Ita  absolute 

)m  dativus  in  lingua  latina  ponitur,  si  distinctius  rem 

tractamus,  quoniam  hic  casus  compositae  et  structae  orba- 
tioni accedit.  *) 

Sed  absoluti  casus  notio  ea  etiam  lege  determinata 
est  quod  eiusmodi  casus  semper  enuntiati  vice  fungi  debfU 
ad  quam  rem  significandam  solus  fere  aptus  erat  ablativiiis 
in  lingua  latina.  In  quo  quam  varia  elementa  contineam, 
tur  etiamsi  iam  Quintilianus  instit.  orat.  I 4 intellexii 
nostris  demum  temporibus  comparativae  grammaticae  opi  e 
patefactum  est  hoc  casu  tres  diversos  linguae  indogerm^- 
cae  casus:  ablativum  instrumentalem  locativum  esse  coii- 
fusos.  Atque  ex  comparatione  ceterarum  linguarum  indoi- 
germanicarum  ac  praesertim  sanscritae  linguae  certa  di- 
gnosci potest  ratione,  quae  constructiones  in  lingua  latima 
propriae  sint  ablativi  genuini,  quae  locativi,  quae  instni- 
mentalis.  Qua  de  re  perspicue  disseruit  Delbrueckiiis 
in  commentatione:  „ Ablativus  Localis  Instrumentalis  iim 
Altindischen , Lateinischen,  Griechischen  und  Deutschen 
(Berlin  1867).“  | 


Jam  vero  quaerentibus  nobis  ablativus  absolutus  utruin 


ablativus  genuinus  sit  an  localis  an  instrumentalis  inprimis 
examinanda  est  ea  quam  Delbrueckius  hac  de  re  pro- 


posuit sententia.  Videbat  enim  in  lingua  sanscrita  localem 
casus  absoluti  vice  fungi  unde  conclusit  hunc  localem  abj- 
solutum  in  graeca  lingua  a genetivo,  in  latina  a locativi? 


qui  postea  in  ablativum  transierit  exceptum  esse.  Dicit 


enim  de  latinis  ablativis  absolutis  haec  (1.  !.  p.  43), : 
„Welche  bedeutungen  ganz  in  wegfall  kommen,  ±st  leicht 

i 

einzusehen.  Es  sind  die  des  eigentlichen  ablativs.  E 
blieben  also  iibrig  der  instrumentalis  und  localis.  De: 


r 


*)  cf.  Rumpel,  Casuslehre.  (Halle  1845.)  p.  260. 

sinne  nach  wiirden  vielleicht  beide  zu  rechtfertigen  sein. 
Der  vergleich  mit  dem  altindischen  zeigt  aber,  dass  aucli 
im  lateinischen  die  sogenannten  abi.  abs.  zuerst  loc.  abs. 
waren,  auf  die  spater,  ais  der  localis  und  instrumentalis 
schon  ein  casus  geworden  waren,  naturgemass  aucli  einiges 
vom  instrumentalis  iiberging.“ 

Sed  haec  sententia  maximis  milii  videtur  esse  obnoxia 
dubitationibus.  Primum  enim  Delbrueckius  ips- 
cedit  p.  43  locales  absolutos  in  Rigvedae  carminibus  non 
ita  crebro  inveniri  multaque  exempla  aliter  explicari  posse 
et  extare  tantum  in  formulis  quibusdam  sollemnibus. 
Itaque  hac  de  causa  ex  lingua  sanscrita  de  ceteris  linguis 
parum  videtur  posse  concludi,  quamquam  ipse  huic  argu- 
mento non  nimis  magnam  vim  tribuam,  praesertim  cum 
grammaticae  comparativae  cognitione  non  satis  instructus 
sim.  Multo  maioris  vero  est  momenti  quod  genetivus 
qui  in  graeca  lingua  absolute  usurpatur  non  tam  localis 
casus,  in  cuius  locum  dativus  potius  graecus  successit, 
quam  ablativi  genuini  vice  fungitur  unde  per  se  fit  veri- 
simile ex  analogia  linguae  graecae  latinorum  ablativum  ab- 
solutum esse  ablativum  purum.  Quod  alio  eoque  certiori  modo 
confirmari  potest;  nam  si  Delbrueckii  sententia  vera  esset, 
apud  antiquissimos  Romanorum  scriptores  ablativorum 
absolutorum  plurimi  locali  esse  deberent  natura.  Recen- 
sentibus vero  nobis  exempla  qnae  apud  priscae  aetatis 
scriptores  extant  apparet  ablativorum  absolutorum  qui  plurimi 
in  illorum  scriptis  leguntur  ex  nomine  et  participio  perfecti 
passivi  compositi  plerosque  puros  ablativos  temporales 
esse,  quoniam  enuntiatum  bello  confecto  id  factum  est 
idem  significat  ac:  postquam  bellum  confectum  est,  id  fac- 
tum est.  atque  dictum  est  pro:  illud  factum  est  ex  tempore 

1* 

illo  quo  bellum  confectum  est.  Contra  hanc  argumen- 
tationem iure  aliquis  dicat  ablativos  puros  ea  significatione 
quam  modo  ablativorum  absolutorum  propriam  esse  diximus 
praeter  ipsos  illos  absolutos  raro  inveniri  apud  scriptores 
latinos  nisi  addita  praepositione,  vel  ut:  „ex  eo  die  quo  in 
aedem  telluris  convocati  sumus  (Cic.  Phil.  I.  1,1).“  Atta- 
men ablativi  nudi  usus  non  prorsus  insolitus.  Afferunt 
grammatici:  „ Quadriduo  quo  haec  gesta  sunt  res  ad 
Chrysogonum  in  castra  L.  Sullae  defertur  (Cic.  pro  Sex. 
Roscio  Amer.  7,20);  Tum  vero  barbari  commoti,  quod 
oppidum  et  natura  loci  et  manu  munitum  paucis  diebus 
quibus  eo  ventum  erat  expugnatum  cognoverant  (Caesar, 
bell.  Gall.  III.  23).“  Addi  possunt  Catuli.  68,15: 

Tempore  quo  primum  vestis  mihi  tradita  purast, 
Jocundum  cum  aetas  florida  ver  ageret, 

Multa  satis  lusi; 
et  vers.  25  eiusdem  carminis: 

Cuius  ego  interitu  tota  de  mente  fugavi 
Haec  studia  atque  omnis  delicias  animi 
quos  locos  mihi  indicavit  Kiesslingius  sumuia  qua  sem- 
per  erga  me  fuit  humanitate.  Praeterea  ex  Caesaris  com- 
mentariis de  bello  gallico  ad  hauc  rem  quadrant2):  IV  18: 
Diebus  decem  quibus  materia  coepta  erat  comportari,  omni 
opere  effecto,  exercitus  traducitur;  V.  26:  Diebus  circiter 
XV  quibus  in  hiberna  ventum  est  initium  repentini  tu- 
multus ac  defectionis  ortum  est  ab  Ambiorige  et  Catu- 
volco. 

Neque  est  quod  exemplorum  huius  usus  paucitatem 
miremur.  Nam  quo  tempore  ablativus  et  localis  duo  erant 
diversi  casus,  utriusque  etiam  proprius  erat  usus  in  tem- 


'*)  cf.  Fischer,  die  Rectionslehre  bei  Caesar,  Halle  1853.  1854. 

poris  sine  praepositione  significatione;  ablativus  enim  tem- 
.*  poralis  significabat  spatium  temporis  quod  ex  actione 
quadam  praeteriit,  locativus  autem  tempus  intra  quod  ali- 
quid fit.  Cum  autem  in  localis  usum  succederet  ablativus, 
id  quod  factum  est  ante  illud  tempus  ex  quo  litterarum 
monumenta  nobis  suppetunt,  ablativus  nudus  abhibebatur 
ad  significandum  locativum  temporalem,  cuius  usus  pro  rei 
natura  multo  erat  crebrior,  temporalis  autem  ablativus 
genuinus  praepositionis  „ex“  vel  „ab“  additamento  ab  illo 
discernebatur. 

Plerique  igitur  ablativi  absoluti  ex  participio  perfecti 
compositi  formantur  puro  ablativo  temporali,  cuius  exempla 
apud  Plautum  Terentium  Catonem  ceterosque  scriptores 
priscos  quorum  fragmenta  tantum  supersunt  extantia  hoc 
loco  enumerare  mihi  liceat:  3) 

Plaut.  Men.  989:  Sed  metuo  ne  sero  veniam  depugnato  proelio. 

„ Pseud.  1269:  Postquam  opus  meum,  ut  volui,  omne  per- 

travi  hostibus  fugatis, 

Illos  accubantis,  potantis,  amantis  cum  scortis 
reliqui. 

„ Cistell.  I.  8,14:  Illa  quam  compresserat 

Decumo-  post  mense  exacto  hic  peperit 
filium. 

„ Bacch.  971:  Nuuc  alteris  etiam  ducentis  usus  est,  capto  Ilio 
Qui  dispensentur  ut  sit  mulsum  qui  triumpat 
milites. 

3)  7n  in  .irandis  locis  adscribam  Plautinos  versus  ex  eis  fabulis 
quas  Biisouelius  et  Fleckeisenus  ediderunt  secundum  eos  numeros 
quibus  illi  viri  usi  sunt,  Casinae  autem  et  Epidici  Poenulique  secun- 
dum Gepperti,  Aululariae  secundum  Wagneri,  Truculenti  secundum 
Spengelii  editionem,  in  ceteris  fabulis  secundum  actuum  et  scenarum 
descriptionem  vulgatam.  In  Terentii  comoediis  adhibui  Umpfenbachii 
editionis  numeros.  Catonem  autem  laudabo  secundum  Jordani  (Lipsiae 
1860)  et  Schneideri  (scriptores  rei  rusticae  tom.  I.  Lipsiae  1794) 
editiones,  Ennium  secundum  Vahleni  (Lipsiae  1854),  ceteros  poetas 
scaenicos  secundum  Ribbeckii  Scaenicae  Romanorum  poeseos  fragmen- 
torum editionem  secundam. 

His  locis  patet  temporalis  significatio  ex  additis  par- 
ticulis temporalibus  velut  sero  post  postquam . Tales  par-  ^ 
ticulae  temporales  quamquam  desunt  locis  sequentibus, 
tamen  de  significatione  temporali  ambigi  non  potest  propter 
verba  ipsa  quae  in  ablativi  absoluti  constructione  extant 
et  propter  rerum  connexum.  Atque  hi  sunt: 

Plaut.  Trin.  701:  Profugus  patriam  deseras, 

Cognatos,  affinitatem,  amicos  factis  nuptiis. 

„ Men.  469  : Pallam  ad  phrygionem  fert,  confecto  prandio, 

Vinoque  expoto,  parasito  excluso  foras. 

„ Pseud.  1028:  Tum  metuo  ne  erus  redeat  etiamdum  a foro: 

Ne  capta  praeda  capti  praedones  fuant. 

„ Stich.  81 : Quid  mihi  opust  decurso  aetatis  spatio  cum  meis 

Gerere  bellum  quom  nil  quamobrem  id  faciam 
meruisse  arbitror? 

„ Mere.  92:  His  sic  confectis  navem  soluimus. 

„ Amphitr.  890:  Non  loquar  nisi  pace  facta  quando  pugnis  plus 

vales. 

„ Bud,  581:  Tibi  ego  nunquam  credam  quicquam  nisi  si  accepto 

pignore. 

„ Amphitr.  188:  Victores  victis  hostibus  reveniunt  domum 

Exstincto  bello  maximo  atque  internecatis  hostibus, 
ibid.  654 : Edepol  me  uxeori  exoptatum  credo  adventurum  domum 
Quae  me  amat  quam  contra  amo  praesertim  re 
gesta  bene 

Victis  hostibus  quos  nemo  posse  superari  ratust, 

„ Trin.  591:  Di  vostram  fidem, 

Edepol  re  gesta  pessume  gestam  probe, 

Si  quidem  ager  nobis  salvos  est. 

„ ibid.  1182:  Bene  re  gesta  salvos  redeo. 

„ Stich  402:  Quom  bene  re  gesta  salvos  convortor  domum 
Neptuno  gratis  habeo  et  tempestatibus. 

„ ibid.  506:  Ut  mihi  volup  est  quia  vos  video.  Pamphile  in  pa- 
triam domum 

Bene  gesta  re  rediisse  ambos  temet  et  fratrem  tuum. 

„ ibid.  411:  Quoniam  bene  gesta  re  rediisse  me  videt. 

„ Trucul.  II,  7,  58:  Quid  nunc  ergo  odio’s  confectis  omnibus 

rebus  tuis?4) 


4)  Haec  Spengelii  coniectura  pro  codicum  scriptura:  „confessus 
omnibus  teus“  probabilis  videtur. 

Plaut.  Pers.  243:  Fide  data  credamus. 

„ Amphitr.  967 : Tu  gubernatorem  ab  navi  huc  evoca  verbis  meis 
Blepbaronem  is  uti  re  divina  facta  mecum  prandeat. 
„ Aulul.  776:  LI:  Is  me  nunc  renuntiare  repudium  iussit  tibi 
EV:  Repudium,  rebus  paratis,  exornatis  nuptiis? 

„ Epid.  678:  Nil  vero  obnoxiosum:  P.  Facto  opere  arbitramino. 
„ Amphitr.  642 : Sed  hoc  me  beat  saltem  quoniam  ille  vicit 
Perduellis  et  domum  laudis  compos  revenit. 

Apsit,  dum  modo  laude  parta  domum  se 
Recipiat. 

„ Capt.  80:  Item  parasiti  rebus  prolatis  latent 
In  o culto  miseri  victitant  sucu  suo 
Dum  ruri  rurant  homines  quos  ligurriant 
Prolatis  rebus  parasiti  venatici 
Canes  sumus. 

„ Trucul.  II  1,  25:  Probust  amator  qui  relictis  rebus  rem  per- 
dit suam. 

„ Cis  teli.  I 1,  6:  ita  omnibus  relictis  rebus 

Mihi  frequentem  operam  dedistis. 

„ Epid.  590 : Ego  relictis  rebus  Epidicum  operam  quaerendo  dabo. 
„ Trucul.  I 1,  56:  Postremo  in  magno  populo,  in  multis  hominibus 
Re  placida  atque  otiosa  victis  hostibus 
Amare  oportet  omnes  qui  quod  dent  habent. 

„ Pers.  753:  Hostibus  victis,  civibus  salvis,  re  placida,  pacibus 

perfectis 

Bello  exstincto,  re  bene  gesta,  integro  exercitu 
et  praesidiis, 

Quom  nos,  Juppiter,  iuvisti  dique  alii  omnes 
caelipotentes 

Ea  re  vobis  gratis  habeo  atque  ago  qui  probe 
inimicum  sum  ultus. 5) 

Huc  pertineret  etiam  Plauti  Pseud.  260: 

Mortua  verba  re  nunc  facis; 

sed  versus  259  squ.  cum  propter  locutiones  insolitas  quae 
in  iis  continentur  suspecti  sunt  tum  propter  numeros  qui 


5)  Ex  locis  antea  allatis  (Plauti  Trin.  591.1182.  Amphitr.  654. 
* Stich.  402.  506.  411.)  elucet  adverbia  bene  et  pessume  apud  Plautum 
extra  formulam  re  gesta  posita  esse  quare  hoc  quoque  loco  scriben- 
dum videtur  bene  re  gesta. 

vix  ad  Plautinam  artem  redigi  possunt,  sic  ut  Loren- 
zius  (Philol.  XXXV,  164)  mihi  persuaserit  illos  versus 
a Plauto  esse  abiudicandos. 

Omnibus  his  locis  agnoscere  mihi  videor  ablativum 
genuinum  temporalem;  restant  autem  exempla  aliquot  de 
quibus  quid  statuam  dubito. 

Plaut.  Mil.  1:  Curate  ut  splendor  meo  sit  clupeo  clarior 

Quam  solis  radii  esse  olim,  quom  sudumst,  solent: 

Ut,  ubi  usus  veniat,  contra  conserta  manu 
Praestringat  oculorum  aciem  in  acie  hostibus.* 6) 

„ Bacch.  1070:  Salute  nostra  atque  capta  urbe  per  dolum 

Domum  reduco  iam  integrum  omnem  exercitum. 

„ Pseud.  1033:  Cor  colligatis  vasis  exspectat  meum 
Si  non  educat  mulierem  mecum  simul 
Ut  exolatum  ex  pectore  confugiat  meo. 

„ Poen.  514:  Servuli  esse  duco  festinantem  currere 

Praesertim  re  populi  placida  atque  interfectis 
hostibus 

Non  decet  tumultuari. 

„ Amphitr.  366:  Nae  tu  istic  malo  tuo  compositis  mendaciis 
Advenisti,  audaciae  columen,  consutis  dolis 
Qui  argento  circumvortant  ? 7) 

„ Casin.  248:  Nunc  nos  collatis  signis  depugnabimus. 

His  enim  locis  cogitari  potest  et  de  ablativo  temporis 
et  de  ablativo  modi;  neque  mirum  esset,  si  sub  ablativo- 
rum absolutorum  specie  apud  Plautum  ablativi  quoque 
modi  repperirentur  exempla.  Is  enim  pertinet  ad  instru- 
mentalem  qui  multo  prius  in  ablativum  transiit  locativo. 
Equidem  etiam  in  his  locis  ablativum  temporalem  agnosco, 
quoniam  post  captam  urbem  demum  exercitus  integer  do- 
mum reduci  potest  ac  pariter  manus  conserenda  est  ante- 

^j» 

6)  Extremum  horum  versuum  sic  cum  Buechelero  (Latein  Declin. 

p.  48)  scribendum  verisimillimum  puto,  ubi  hiatus  non  extat  quoniam 
finiens  littera  d casus  ablativi  si  non  scribebatur,  tamen  certo  pro- 
nuntiabatur. * 

7)  Sic  scribendus  est  hic  versus  cum  libris  et  Fleckeiseno  auctore 
loco  praecedente, 


13 


quam  oculorum  acies  hostibus  praestringi  potest;  neque 
,»  alia  ratione  explicandi  videntur  omnes  loci  de  quibus  agi- 
tur. Sed  sive  ablativum  sive  instrumentalem  statuimus 
his  locis,  Delbrueckii  sententiae  ex  hoc  genere  ablativo- 
rum absolutorum  nullum  apud  Plautum  opitulatur  exem- 
plum. Atque  idem  statuendum  est  de  Terentio  qui  haec 
exempla  praebet. 

Terent.  Adelph  286:  Ego  iam  transacta  re  convertam  me  domum 

cum  obsonio. 

„ Andr.  180 : Id  voluit  nos  sic  nec  opinantis  duci  falso  gaudio 

Sperantes  iam  amoto  metu,  interea  oscitantis  op- 
primi 

Ut  ne  esset  spatium  cogitandi  ad  disturbandas 
nuptias. 

„ Adelph  859:  Quod  nunc  mi  evenit:  nam  ego  vitam  duram, 

quam  vixi  usque  adhuc 
Prope  decurso  spatio  omitto, 8 9) 

„ Hecyr.  589:  Illius  stultitia  victa  ex  urbe  tu  rus  habitatum 

migres? 

„ Eun.  53 : Infecta  pace  ultra  ad  eam  venies. 

„ Adelph.  870:  Nunc  exacta  aetate  hoc  fructi  pro  labore  ab 

eis  fero, 

Odium,  ille  alter  sine  labore  patria  potitur  commoda. 


8)  Codices  hoc  loco  praebent  scripturam : iam  excurso  spatio  quae 
mihi  valde  suspecta  est.  Primum  enim  Priscianus  quinquies  (I  p.  375 
378.  562.  II  p.  230.  269)  ex  Terentio  affert:  decurso  spatio,  etiamsi 
quatuor  locis:  decurso  iam  spatio,  neque  praeter  nostrum  locum  si- 
mile quicquam  quo  Priscianus  spectare  potuerit  apud  Terentium  le- 
gitur. Tum  excurrere  nusquam  nisi  hoc  loco  transitive  adhibetur, 
decurrere  autem  a Plauto  (Stich  81)  Pacuvio  (vers.  347)  Lucretio 
(III  1040)  Cicerone  (pro  Quintio  31)  aliis  transitive  usurpatur,  prae- 
sertim coniuuctum  cum  vita  in  locutione:  vitam  aut  vitae  spatium 
decurrere.  Praeterea  Donatus  interpretatur  his  verbis:  „ ad  calcem  et 
prope  ipsos  decursus  metasque  vivendi  et  est  metaphora  sumpta  a 
cursoribus4*  unde  elucet  Donatum  etiam  decurso  spatio  legisse.  Itaque 
corruptelam  hoc  loco  extare  puto  cum  Bentleio  et  versum  scriben- 

9 dum:  Prope  decurso  spatio  omitto.  Atque  corruptela  quidem  inde 
orta  est  quod  primum  errore  iam  in  libros  irrepsit  et  tum  versus 
. rationi  metricae  resistens  correctus  est. 

„ Eun.  762:  Malo  ego  nos  prospicere  quam  hunc  ulcisci  accepta 

iniuria. 

„ Andr.  923:  Atticus  quidam  olim  navi  fracta  ad  Andrum 

eiectus  est 

Et  istaec  una  parva  virgo. 

„ Adelph  773:  In  ipsa  turba  atque  in  peccato  maximo  r 

Quod  vix  sedatum  satis  est,  potasti,  scelus, 

Quasi  re  bene  gesta.9) 

„ Eun.  165:  Nonne  ubi  mi  dixti  cupere  te  ex  Aethiopia 
Ancillulam  relictis  rebus  omnibus 
Quaesivi? 

„ Andr.  412:  Erus  me  relictis  rebus  iussit  Pamphilum 
Hodie  observare  quid  ageret  de  nuptiis.10) 

„ Heaut.  840:  Mihi  nunc  relictis  rebus  inveniundus  est 
Aliquis  labore  inventa  mea  cui  dem  bona. 

„ Hecyr.  94:  Nam  illi  haut  licebat  nisi  praefinito  loqui 
Quae  illi  placerent. 

„ ibid.  737:  Nam  ea  aetate  iam  sum  ut  non  siet  peccato  mi 

ignosci  aequom. 

Nunc  vero  transeamus  ad  recensendos  locos  ceterorum 
priscorum  scriptorum.  Praefari  autem  mihi  liceat  me  non 
ascribere  eos  locos  qui  non  verbo  tenus  traditi  aut  ita 
traditi  sunt  ut  de  sententia  totius  versus  certi  nil  con- 
cludi possit  velut  apud  Servium  ad  Aen.  I 269:  Cato  ait 
triginta  annis  expletis  eum  Albam  condidisse,  aut  apud 
Livium  XXXIV  9:  Cato  redemptoribus  vetitis  frumentum 
parare  ac  Romam  dimissis  bellum,  inquit,  se  ipsum  alet. 
Pariter  puto  cum  Madvigio  in  versibus  Pacuvianis  apud 
Ciceronem,  de  finibus  V 11,  31  servatis: 


9)  Hoc  loco  recte  se  habet  potasti  quod  libri  omnes  praebent  prae- 
ter Bembinum  qui  a prima  manu  potis  habet  unde  nihil  concludi 
potest.  Priscianus  qui  potastis  oratorie  scriptum  refert  in  libro  suo 
incipientem  litteram  s vocabuli  scelus  duplicatam  legit. 

10)  Versus  qui  sequitur: 

Scirem:  id  propterea  nunc  hunc  venientem  sequor 
cum  Fleckeiseno  omittendus  est  quia  prorsus  supervacaneus  est  addi- 
taque  demum  coniunctione  ut  servari  potest. 


15 


quin  etiam  ferae 

* Quibus  abest  ad  praecavendum  intellegendi  astutia 

Iniecto  terrore  mortis  horrescunt 
ablativum  absolutum  non  esse  Pacuvianum,  sed  contractam 
in  brevius  Pacuvii  sententiam  exhiberi  a Cicerone. 

Exempla  autem  quae  vere  ad  quaestionem  nostram 
pertinent  sunt  haec: 

Cato  Orig.  IV  7 (Jordan  p.  18):  tunc  interea  occupatis  in  ea 
caede  hostibus  tempus  exercitus  ex  hoc  loco  educendi  habebis.  u) 

id.  Orig.  V 7:  Postridie  signis  collatis  aequo  fronte  peditatu 
equitibus  atque  alis  cum  hostium  legionibus  pugnavimus. 

id.  Orat.  LXXIII:  Sed  tum  ubi  ii  dimissi  sunt,  revertantur  re- 
signatis vectigalibus. 

id.  de  re  militari  fragm.  2:  Ut  populus  sua  opera  potius  ob 
rem  bene  gestam  coronatus  supplicatum  eat,  quam  re  male  gesta 
coronatus  veneat. 

id.  de  re  rustica  CXXXII  3:  Postea  dape  facta  serito  milium, 
panicum,  alium,  lentim. 

Ennius  Annal.  VI  219:  Ut  primum  tenebris  abiectis  indalbabat. 
id.  tragved.  vers.  176  (Vahlen.  242):  Juppiter  tibi  summe  tandem 

male  re  gesta  gratulor. 

id.  tragoed.  309  (413):  Neque  sepulcrum  quo  recipiat  habeat  por- 
tum corporis 

Ubi  remissa  humana  vita  corpus  requiescat  malis 
id.  trag.  18  (40):  Animam  misso  sangui  tepido  tullii  efflantes  volant 
Pacuvius  186:  Currum  liquit:  clamide  contorta  astu  clupeat  braccium. 

„ 293 : Tamen  offirmatod  animo  mitescit  metus. 

„ 347 : Pastor 

Exorto  iubare,  noctis  decurso  itinere. 

Attius  vers.  689:  recte  perfectis  sacris 

Volt  accipi. 


n)  Haec  Catonis  ipsius  verba  esse  elucet  ex  Gellio  III  7,  1 qui 
ex  Catonis  ^Originum  libr.  IV  nonnulla  rettulit  et  his  verbis  dispu- 
tationem finivit:  „sed  quod  illi  tribuno  duci  militum  quadringentorum 
r divinitus  in  eo  proelio  usus  venit,  non  iam  nostris  sed  ipsius  Catonis 
verbis  subiecimus.“  Exemplum  autem  quod  antea  ascripsimus  ex  tri- 
buni illius  oratione  sumptum  est. 

Ex  incertis  incertorum  fabulis  vers.  80:  Qua  tempestate  Helenam 

Paris  innuptis  iunxit  nuptiis  ^ 
Ego  tum  gravida  expletis  iam  fere  ad  pariendum 
mensibus 

Per  idem  tempus  Polydorum  Hecuba  partu  post- 
remo parit.  ? 

Naevius  Praetext  fragrn.  H:  Yita  insepulta  laetus  in  patriam  redux. 
Statius  Caecilius  9:  Nam  ego 

Duabus  vigiliis  transactis  duco  desubito  domum. 

„ 234:  cur  illecebris  cognitis 

Non  . . . refugisti? 

Turpilius  92:  Habes  potestatem.  — ubi  potestatem?  — senis 
Pretio  contendas  ut  redempto  Faedria 
Liceat  redire  antiquam  in  consuetudinem. 

Praeterea  huc  quadrat  antiquissimum  ablativi  absoluti 
exemplum  in  Legis  duodecim  tabularum  reliquiis  (Schoell, 
Legis  duodecim  tabularum  reliquiae,  p.  122); 

Aeris  confessi  rebusqne  iure  indicatis  XXX  dies  iusti  sunto. 

Schoellius  (1.  1.  p.  106)  dubitat  num  ablativum 
absolutum  incomptae  decemvirum  aetati  imputare  liceat; 
sed  cum  aetate  Plautina  ablativi  absoluti  usus  minime 
sit  infrequens,  mirum  non  est  iam  ex  decemvirum  aetate 
unum  referri  exemplum,  idque  compositum  cum  participio 
perfecti  passivi  unde  ablativum  absolutum  ortum  postea 
videbimus.  Praeterea  Schoellius  qua  ratione  verba  legis 
restituere  vult:  „ Aeris  confessi  iudicatis  XXX  dies  iusti 
sunto “ iuri  Romano  repugnat,  quia  confessus  iudicari  non 
potest  in  iure  Romano. 12) 

Haec  omnia  exempla  quae  apud  antiquissimos  Roma- 
norum scriptores  inveniuntur  composita  ex  participio  per- 
fecti passivi  et  nomine,  et  Delbrueckii  sententiae  pror-  - 
sus  repugnant  quoniam  in  iis  Locativi  ne  vestigium  quidem 
extat  et  nostram  confirmant  sententiam  qua  ablativum 
absolutum  profectum  esse  ab  'ablativo  genuino  statuimus, 


Vi)  cf.  Bruns,  fontes  iuris  Romani  antiqui  p.  17. 

siquidem  nea  sententia  omnibus  his  locis  temporalis  abla- 
' tivus  genuinus  agnoscendus  est. 

Attamen  aliud  ablativorum  absolutorum  genus  magis 
Delbrueckii  sententiae  patrocinari  videtur,  scilicet  ei 
qui  compositi  sunt  ex  participio  praesentis  verborum 
praeesse  et  abesse  et  substantivo  sive  pronomine.  In  his 
enim  is  ablativus  temporalis  qui  ex  locativo  ortus  est 
locum  habere  videtur,  quoniam  locativus  temporalis  signi- 
ficat tempus  intra  quod  aliquid  fit.  Quod  tamen  probare 
nequeo  cum  mea  quidem  sententia  temporis  signi- 
ficatio illorum  ablativorum  absolutorum  insit  in  ipsorum 
verborum  abesse  et  praeesse  notione,  minime  vero  in  abla- 
tivi absoluti  constructione , qua  potius  pariter  atque  in 
ceteris  ablativis  absolutis  cum  participiis  praesentis  com- 
positis actio  secundaria  significatur  quae  sine  temporali 
notione  actionem  primariam  accuratius  definit.  Atque 
eiusmodi  quidem  exempla  haec  apud  priscos  scriptores 
latinos  extant: 

Plaut.  Mastell.  1164:  Immo  me  praesente  amato,  bibito,  facito  quod 

lubet. 

„ ibid.  564:  Jam  illo  praesente  adibit. 

„ Casin.  319:  Nam  praesente  hoc  plura  verba  fieri  non  desidero 

„ Asin.  455:  ME  Sic  potius  ut  Demaeneto  tibi  ero  praesente 

reddam. 

LI.  Erus  istunc  novit  atque  erum  hic.  ME.  Ero 
praesente  reddam. 

„ Pseud.  125:  Nunc  nequis  dictum  sibi  neget,  dico  omnibus, 
Pube  praesente  in  contione,  omni  poplo, 

Omnibus  amicis  notisque  edico  meis. I3) 

^ I3)  Hoc  loco  traditam  scripturam : pube  praesenti  retinent  editores 

dativum  statuentes;  quodsi  ita  esset,  aut  pube  praesenti  aut  omni 
poplo  supervacaneum  esset,  quoniam  duae  locutiones  idem  significant. 
Adiuvat  antem  nos  in  emendando  hoc  versu  Paulus,  in  epitoma  Festi, 
adnotans:  „pube  praesente  est  populo  praesente,  m^sxrh/txw?  ab  his 
qui  puberes  sunt  omnem  populum  significans.1'  Itaque  pube  praesente 
scribendum  et  ablativum  absolutum  statuendum  Kiesslingius  in 
scholis  de  Plauti  Pseudulo  habitis  mihi  persuasit. 

Piant.  Asin.  647:  Vin  faciam  ut  te  Philenium  praesente  hoc  am- 
plexetur. , y 

„ Cnrcul.  32:  Quod  amas  amato  testibus  praesentibus. 

„ ibid.  434:  Quod  te  praesente  isti  egi  teque  interprete. 

„ Bacch.  263 : Eo  praesente  homini  extemplo  ostendit  sumbolum. 

„ Poen.  369:  Mene  ego  praesente  illaec  patiar  dici? 

„ Stich.  538 : Priusquam  abis  praesente  ted  huic  apologum  agere 

unum  volo. 

„ Curcul.  711:  CA.  Nego  hercle  vero:  quo  praesente?  quo  in  loco? 

TH.  Me  ipso  praesente  et  Lucone  tarpessita. 

CA.  Non  taces? 

TH.  Non  taceo.  CA.  Non  ego  te  flocci  facio:  ne 
me  territes, 

TH.  Me  ipso  praesente  et  Lucone  factumst.  PH 
Satis  credo  tibi, 

„ Bacch.  301 : Auferimus  aurum  omne  illim  illis  praesentibus.  M) 

„ ibid.  335:  NI.  Sed  qui  praesente  id  aurum  Theotimo  datumst? 

CH.  Populo  praesente:  nullust  Ephesi  quin  sciat. 

„ ibid.  482:  Quom  manum  sub  vestimenta  ad  corpus  tetulit 

Bacchidi 

Me  praesente  neque  pudere  quicquam. 

„ Amphitr.  749:  Me  quidem  praesente  nunquam  factum  est 

quod  sciam. 

„ Rud.  112:  Peculiosum  esse  addecet  servum  adprobe 

Quem  ero  praesente  hau  praetereat  oratio. 

Terent.  Eun.  1058:  Si  efficio  hoc,  postulo  ut  mihi  tua  domus 

Te  praesente  absente  pateat,  invocato  ut  sit  locus 
semper. 

„ Heaut.  1041:  Pudet 

Dicere  hac  praesente  verbum  turpe. 

„ Hecyr.  674:  Nam  cogis  ea  quae  nolo  ut  praesente  hoc  loquar 
„ ibid.  712:  Id  ego  hoc  praesente  tibi  nolueram  dicere. 

Afranius  310:  Noli,  mea  mater,  me  praesente  cum  patre 
Coicere. 

Plaut.  Trin.  167:  Me  absente  atque  insciente,  inconsultu  meo 
Aedis  venalis  hasce  inscribit  litteris.15) 

Y 

14)  Hermanni  coniectura  in  hoc  versu:  illis  ibi  praesentibus  rei- 
cienda  est  quoniam  ad  participia  verborum  praeesse  et  abesse  nun- 
quam adverbia  locali  natura  adiciuntur. 

15)  Diverso  modo  vocabulum  absente  in  editionibus  scriptum  in- 
venitur. Apud  Ritschelium  apsente  bis  legitur  Trin.  167  et  Men.  627 
ubi  altero  loco  cod.  B.,  altero  cod.  C absente  praebet,  ceteri  autem 

Plaut.  Mostell.  1139:  Fateor  potavisse,  amicum  liberasse  absente  te 

„ Men.  492:  Fecisti  funus  med  absente  prandio. 

„ ibid.  627:  Sic  datur:  properato  absente  me  comesse  prandium. 

„ Mosell.  1016:  Quod  me  absente  tecum  bic  filius 
Negoti  gessit. 16) 

„ Mil.  865:  Quaeso  tamen,  tu  partem  meam,  infortunium 
Si  dividetur,  me  absente  accipito  tamen. 17) 

„ Men,  967:  Procurat  videt  collocat  cogitatque 

Ut  absente  ero  rem  sui  eri  diligenter 
Tutetur  quam  si  ipse  adsit  aut  rectius. 

„ Mil.  1006:  Tum  haec  celocula  illa  absente  subigit  me  ut 

amem.  18) 

„ Trucul.  II  4,  32:  Sed  quod  ego  facinus  audivi  adveniens  tuom 
Quod  tu  hic  me  absente  negoti  gesseris? 

„ Asin.  500:  Etiam  nunc  Periphanes  Ehodo  mercator  dives 

Absente  ero  solus  mihi  talentum  argenti  soli  ad- 
numeravit. 

„ ibid.  583 : Nimis  aegre  risu  me  continui  ubi  hospitem  inclamavit 
Quod  sese  absente  mihi  fidem  habere  noluisset. 

„ Stich  525:  Nam  ita  me  absente  familiarem  rem  uxor  curavit 

meam. 

„ ibid.  131:  Aut  nunc  non  aequomst  abdlusi,  pater,  illisce  ab- 
sentibus. 

codices  absente.  Ac  ceteris  locis  sine  varietate  a codicibus  absente 
traditum  et  a Eitschelio  in  ordinem  verborum  receptum  est.  Quam 
rationem  etiam  Brixius  secutus  est.  Pariter  in  Terentii  editione 
Umpfenbachiana  Eun  1058  et  Hecyr.  269  apsente  invenitnr  quorum 
altero  loco  codd.  A et  C apsente  praebent,  altero  loco  varietas 
scripturae  non  indicata  est.  Fleckeisenus  autem  qua  ratione  usus 
sit  intellegere  non  possum;  scripsit  enim  omnibus  locis  Plautinis 
apsente  praeter  Amphitr.  826,  apud  Terentium  semper  absente.  Ees 
ipsa  quia  difficile  disceptari  potest,  equidem  constanti  ratione  scripsi 
absente. 

16)  Hic  quod  praebent  codices  cum  a Plautini  sermonis  consue- 
tudine non  abhorreat  (cf.  Trucul.  II  4,  32,  Amphitr.  825.  Aulul.  424) 
transponendum  et  Pyladis  scriptura  recipienda  est: 

t Quod  me  absente  hic  tecum  filius 

Negoti  gessit 

quia  adverbium  hic  coniunctissime  ad  ablativum  absolutum  adnecti 
his  versibus  docetur  : Epid.  60;  Trucul.  II  4,  32:  Terent.  Heaut.  2,  30; 

* Phorom.  258.  449.) 

17 ) Nullam  causam  video  cur  traditam  scripturam  non  sequamur. 

18)  Sic  Brixius  versum  corruptissime  traditum  satis  apte  restituit, 

Plaut.  Amphitr.  811:  Quia  pudicitiae  huius  vitium  me  hic  absente 

est  additum. 

„ ibid.  826:  Amphitruo  alius  te  qui  absente  hic  munus  fungatur 

tuum. 

„ Cistell.  I 1,  110:  Si  me  absente  Alcesimarchus  veniet,  nolito 

acriter  eum  inclamare.  J 

„ Aulul.  424:  Sed  in  aedibus  quid  tibi  meisnam  erat  negoti 
Me  absente  nisi  ego  iusseram? 

„ ibid.  98:  Profecto  in  aedes  meas  me  absente  neminem 
Volo  intromitti. 

„ Epid.  60:  Nescio  edepol  quid  tu  timidus  trepidas,  Epidice,  ut 

voltum  tuum 

Video,  videre  commeruisse  hic  me  absente  in  te 
aliquid  mali. 

Terent.  Heaut.  231:  Sed  vereor  ne  mulier  me  absonte  hic  corrupta  sit. 

„ ibid.  279:  Hic  sciri  potuit  aut  nusquam  alibi,  Clinia. 

Quo  studio  vitam  suam  te  absente  exegerit. 

„ Phorm.  258:  Bonas  me  absente  hic  confecistis  nuptias. 

„ ibid.  450:  quod  te  absente  hic  filius 

Egit  restitui  in  integrum  aequom  est  et  bonum. 

„ ibid.  577:  Quid  gnato  obtigerit  me  absente,  audisti  Chremes? 

„ Hecyr.  268:  Sancte  adiurat 

Non  posse  aput  vos  Pamphilo  se  absente  perdurare. 

Liceat  his  exemplis  addere  eos  ablativos  absolutos 
qui  cum  participiis  praesentis  aliorum  verborum  compositi 
sunt  et  temporalem  significationem  omnino  non  habent  cum 
simpliciter  res  actionem  primariam  quasi  comitantes  deno- 
tent: Atque  eiusmodi  haec  extant  exempla: 

Plaut.  Mil.  144:  Et  sene  sciente  hoc  feci;  is  consilium  dedit. 

„ ibid.  558:  Batun  es  sic  me  hominem  esse  omnium  minumi 

preti 

Ut  ego  me  sciente  paterer  vicino  meo 
Eam  fieri  aput  me  tam  insignite  iniuriam?19) 

„ Asin.  851:  Ain  tu  meum  virum  potare  hic  obsecro  cum  filio 
Et  ad  amicam  detulisse  argenti  viginti  minas 
Meoque  filio  sciente  id  facere  flagitium  patrem? 

„ Men.  272:  Cape  atque  serva  me  lubente  feceris. 


19)  Sic  in  primo  horum  versuum  scriptura  codicum  qui  ratusne 
istic  me  hominem  esse  praebent  a Muellero  (prosod.  Plautin  p.  136) 
ad  verum  redacta  videtur. 

Piant.  Sticli.  474:  Lubente  me  hercle  facies. 

„ Trucnl.  II  4.  9:  Pkr.  Ubi  cenabis?  Di.  ubi  tu  iusseris. 

Pbr.  Hic : me  lubente  facies.  Di.  Edepol  me  magis.20) 
„ Curcul.  665:  Verum  hercle  dicit:  me  lubente  feceris. 

„ Amphitr.  848:  Edepol  me  lubente  feceris. 

„ ibid.  747 : Egone  istuc  dixi  ? AL.  tute  istic  etiam  astante 

hoc  Sosia. 

„ ibid,  998:  Jam  hic  deludetur  vobis  inspectantibus. 

„ Poen.  315:  Nam  vigilante  Venere  si  veniant. 

Terentii  Eun.  956:  Colligavit?  PV.  Atque  quidem  orante  ut  ne  id 

faceret  Thaide. 

„ Heaut.  912:  Quemquamne  animo  tam  comi  esse  aut  leni  putas 
Qui  se  vidente  amicam  patiatur  suam? 

„ Hecyr.  830:  Eum  haec  cognovit  Myrrhina  in  digito  me  habente. 21) 
Plaut.  Trin.  166:  Me  absente  atque  insciente  inconsultu  meo. 
Terentii  Andr.  603 : Feci  hodie  ut  fierent  insperante  hoc  atque  invito 

Pamphilo. 

„ Adelph.  507 : Non  me  indicente  haec  fiunt. 22) 

Cato  Orat.  IX  6:  ubi  societas?  ubi  fides  maiorum?  insignitas 
iniurias  plagas  verbera  vibices  eos  dolores  atque  carnificinas  per  de- 
decus atque  maximam  contumeliam  inspectantibus  popularibus  suis 
atque  multis  mortalibus  te  facere  ausum  esse! 
idem  de  re  rustica  V 4:  Ne  quid  emisse  velit  insciente  domino. 
Ennius  Annal.  508:  Cumque  caput  caderet,  carmen  tuba  sola  peregit 
Et  pereunte  viro  raucum  sonus  aere  cucurrit. 
Pacuvius  411:  Interea  prope  iam  occidente  sole  inhorrescit  mare. 
Ennius  tragoed.  57  (Vahlen  94):  0 lux  Troiae,  germane  Hector! 

Quid  ita  . . . cum  tuo  lacerato  corpore 


20)  His  tribus  locis  codices  inter  iubente  et  lubente  variant,  quo- 
niam litterae  i et  1 vix  dignosci  possunt.  Attamen  dubium  non  est 
quid  scribendum  sit.  Primo  enim  loco  verbum  iubere  non  quadrat 
quia  servus  nihil  imperare  potest  domino.  Nec  magis  quadrat 
altero  loco  quo  agitur  de  invitatione  ad  cenam.  Denique  quod  attinet 
ad  tertium  locum,  Phronesium  dicere  posset  et:  me  iubente  facies  et: 
me  lubente  facies  sed  scribendum  est  lubente  propter  sequentia  verba 
edepol  me  magis  ad  quae  nihil  aliud  suppleri  potest. 

21)  Summo  iure  hoc  loco  Bentleius  habentem  librorum  mutavit  in 
habente  quia  refert  anulum  cognosci. 

22)  Tres  extremi  loci  ideo  minus  huc  quadrare  videntur  quod 
participia  sciens  sperans  dicens  ob  compositionem  cum  privativo  in 
adiectivorum  negativorum  notionem  induerunt.  Idem  de  Terent. 
Eun.  53:  infecta  pace  statuendum  est. 

Miser  aut  qui  te  sic  tractavere  nobis  inspectan- 
tibus. 23) 

Quinctius  Atta  23:  tum  germanas  meas 

Vespera  oriente  clanculum  ferri  ad  specum. 

Neque  magis  pro  Delbrueckii  sententia  facere  vi- 
dentur ei  ablativi  absoluti,  qui  ex  adiectivo  et  substantivo 
sive  pronomine  constant.  In  his  enim  temporis  significatio 
ex  loci  notione  orta  omnino  non  inest.  Nisi  excipias 
ablativos  me  vivo  et  similia,  quamquam  ibi  temporis  signi- 
ficatio posita  est  in  vocabulorum  vivus  etc.  notione  mini- 
meque  oritur  ex  ablativi  qui  usurpatur  natura.  Reliquis 
eius  structurae  exemplis  simpliciter  res  actionem  primariam, 
comitantes  et  accuratius  adumbrantes  significantur.  Sunt 
autem  haec: 

Plauti  Mostell.  229:  Si  quidem  bercle  vendundust  pater,  vaenibit 

multo  potius 

Quam  te  me  vivo  unquam  sinam  egere  aut  men- 
dicare. 

„ Casin  305:  Patiundum  est  siquidem  me  vivo  uxor  mea  impe- 
rium exhibet. 

„ Stich.  132:  Vosne  ego  patiar  cum  mendicis  nuptas  me  vivo 

viris  ? 

„ Bacch.  419:  Non  sino  neque  equidem  illum  me  vivo  corrumpi 

sinam. 

Terentii  Heaut.  102:  Cotidie  accusabam:  hem  tibine  haec  diutius 
Licere  speras  facere  me  vivo  patre? 

„ Phorm.  302:  Dixisti  pulchre:  siquidem  quisquam  crederet 
Te  vivo. 

„ Hecyr.  60:  Vel  hic  Pamphilus  iurabat  quoties  Bacchidi. 

Nunquam  illa  viva  ducturum  uxorem  domum. 


23)  In  versu  extremo  codices  praebent:  respectantibus ; postulatur 
autem  rerum  connexu  verbum  simplici  significatione  inspiciendi. 
Cuiusmodi  verbum  est  inspectare  quod  apud  antiquissimos  Romanorum 
scriptores  creberrime  invenitur  (Plaut.  Mil.  174.  Rud.  869)  et  in  ipsa 
structura  ablativi  absoluti  Plaut.  Amphitr.  998  et  Cato  Orat.  IX  6; 
confer  etiam  Cic.  de  fin.  I 9.  53  et  VI  18,  3.  Idem  verbum  etiam 
nostro  loco  recipiendum  est. 

Terentii  ibid.  98:  quod  ego  nunquam  credidi 

Fore  ut  ille  hac  viva  posset  animum  inducere 
Uxorem  habere. 

Plauti  Mostell.  562:  Ne  ego  sum  miser,  scelestus,  natus  dis  inimicis 

omnibus. 

* „ Mil.  314:  Quis  magis  dis  inimicis  natus  quam  tu  atque  iratis? 

Terentii  Phorm.  74:  Memini  relinqui  me,  deo  irato  meo. 

Naevius  70:  Visam,  deo  meo  propitio  meus  homo  est. 

Plauti  Mil.  321 : Mirumst  lolio  victitare  te  tam  vili  tritico. 

Cato  de  re  rust.  CXII  1:  Vinum  Coum  si  voles  facere,  aquam 
ex  alto  marinam  sumito,  mari  tranquillo,  cum  ventus  non  erit,  dies 
LXX  ante  vindemiam  quo  aqua  dulcis  non  perveniet. 

Cato  de  re  rust.  LXI  2:  Si  quis  quaerat  quod  tempus  oleae 
serendae  siet,  agro  sicco  per  sementim,  agro  laeto  per  ver. 

Statius  Caecilius  145:  qui  sapit  de  me  discet 

Qui  quasi  ad  hostis  captus  liber  servio  salva  urbe 
atque  arce.24) 

Terentii  Eun.  256:  Cetarii,  lanii,  coqui,  fartores,  piscatores 

Quibus  et  re  salva  et  perdita  profueram  et 
prosum  saepe. 

Plauti  Pseud.  237:  In  rem  quod  sit  praevortaris , quam  re  advorsa 

animo  auscultes. 

„ Trin.  1014:  Recipe  et  recurre  petere  re  recenti. 

„ Poen.  719:  Quid  si  recenti  re  aedes  pultem. 

Terentii  Phorm.  789:  nam  ex  eis  praediis  tatenta  argenti  bina 

Statim  capiebat:  vir  viro  quid  praestat.  DE. 
Binan  quaeso? 

NA.  Ac  rebus  vilioribus  multo  talenta  bina. 

Plauti  Trin.  374:  Soror  illist  adulta  virgo  grandis:  eam  cupio,  pater, 
Ducere  uxorem  sine  dote.  PH.  Sine  dote  uxoremne  ? 
LV.  Ita 

Tua  re  salva.  Hoc  pacto  ab  illo  summam  inibis 
gratiam. 

Cato,  Orig.  V 1 : Scio  solere  plerisque  hominibus  rebus  secundis 
atque  prolixis  animum  excellere  atque  superbiam  atque  ferociam 
augescere  atque  crescere. 

Ennius  tragoed.  4 (Vahlen  12):  Quo  nunc  incerta  re  atque  inorata 

gradum 

Regredere  conare? 


> 

24)  Hic  addenda  quae  supra  adscripsi:  Plauti  Trucul.  I 1,  15  et 
Pers.  753. 

Attius  359  : Re  dubia 

Haut  dubitarit  vitam  offerre  nec  capiti  pepercerit. 
Plauti  Cas.  210:  Quin  si  tu  nobis  filiusque  etiam  tuos 

Vobis  invitis  atque  amborum  ingratiis 
Una  libella  liber  possum  fieri. 

„ Capt.  739:  Quor  ego  te  invito  me  esse  salvom  postulem? 

„ Aulul.  737:  Quid  tibi  ergo  meam  me  invito  tactio  est? 

„ ibid.  749:  Eucl,  Tun  habeas  me  invito  meam? 

Ly.  Haud  te  invito  postulo;  sed  meam  esse  opor- 
tere arbitror. 

„ Amph.  662:  Atque  vi  id  se  volt  experiri  suum  abitum  ut  de- 
siderem? 

Ecastor  med  haud  invita  S3  domum  recipit  suam. 
„ Epid.  569:  Ne  fuat 

Si  non  volt:  equidem  hac  invita  matris  filia  ero 
- tamen. 

„ Rud.  711:  Jus  meum  ereptumst  mihi: 

Meas  mihi  ancillas  invito  me  eripis. 

„ ibid.  783:  Meas  quidem  ted  invito  et  Venere  et  summo  Jove, 
De  ara  capillo  iam  deripiam. 

„ ibid.  795:  Minas  ego  istas  flocci  non  facio  tuas: 

Equidem  eas  te  invito  iam  ambas  rapiam. 

„ Poen.  1196:  Nos  fore  domino  nostro  invito  diebus  paucis 

liberas. 

Terentii  Andr.  603:  Feci  hodie  ut  fierent  insperante  hoc  atque  in- 
vito Pamphilo. 

„ ibid.  891 : Domus,  uxor,  liberi  inventi  invito  patre. 

„ Heaut.  794:  Num  iussi?  Num  illa  oppignerare  filiam 
Meam  me  invito  potuit? 

„ Adelph.  157:  Quid  respectas?  nihil  periclist:  nunquam,  dum 

ego  adero,  hic  te  tanget. 

SA.  Ego  istam  invitis  omnibus. 

„ ibid.  198:  Domo  me  eripuit,  verberavit:  me  invito  abduxit  meam. 

Postremo  denique  loco  enumerabimus  eos  ablativos 
absolutos  qui  compositi  sunt  ex  pronomine  et  substantivo 
plerumque  verbali:  omnes,  si  excipias  formulam  L.  Caecilio 
Q.  Mucio  consulibus  quae  primum  in  sententia  Mimiciorum 
anni  637  (C.  I.  L.  199)  reperitur,  aut  ex  instrumentali 
ablativi  usu  repetendi  sunt  aut  secundariam  actionem  qua 
primaria  accuratius  definitur  significant: 

Plauti  Mostell,  916:  Me  suasore  atque  impulsore  id  factum  audacter 

dicito. 

„ Pers.  597 : Ne  temere  hanc  te  emisse  dicas  me  impulsore  aut 

inlice 

Volo  te  percontari. 

% Terentii  Eun.  998:  Ere,  ne  me  spectes:  me  impulsore  haec  non  facit. 
„ Adelph.  560:  Me  impulsore  hanc  emptam  esse  ait. 

Plauti  Stich.  602:  Non  me  quidem 

Faciet  auctore  hodie  ut  illum  decipiat. 

Terentii  Eun.  1013:  An  poenitebat  flagiti,  te  auctore  quod  fecisset 
Adulescens  ni  miserum  insuper  etiam  patri  in- 
dicares ? 

Plauti  Trin.  13:  Is  rem  paternam  me  adiutrice  perdidit. 

„ Curcul.  434:  Quod  te  praesente  isti  egi  teque  interprete. 

„ Trin.  1161:  Impetrabit  te  advocato  atque  arbitro. 

„ Pers.  580:  Atqui  aut  hoc  emptore  vendes  pulchre  aut  alio 

non  potest. 

Terentii  Hecyr.  253:  siquid  est  peccatum  a nobis,  profer 

Aut  ea  refellendo  aut  purgando  vobis  corrigemus 
Te  indice  ipso. 

„ Heaut.  969:  Satius  est  quam  te  ipso  herede  haec  possidere 

Bacchidem. 

Cato  Orat.  LXIII:  C.  Licinio  praetore  remiges  scribti  cives  Ro- 
mani sub  portisculum,  sub  flagrum  conscribti  veniere  passim. 

Aquilius  4:  Nam  unum  me  puero  venter  erat  solarium 

Multo  omnium  istorum  optumum  et  verissimum. 
Afranius  4:  Me  auctore,  mater  abstinebis  quid  nisi? 

Jam  vero  consideratis  omnibus  ablativi  absoluti  quae 
apud  priscos  scriptores  latinos  extant  exemplis  apparet 
quam  infirmis  nixa  sit  Delbrueckii  sententia  argumentis. 
Repugnant  ei  omnes  ablativi  absoluti  ex  participio  perfecti 
passivi  compositi  qui  antiquissimi  videntur  esse,  siquidem 
eorum  exempla  plurima  et  ex  verbis  diversissimis  formata 
t inveniuntur.  Alia  vero  genera  ablativorum  absolutorum 
constant  plerumque  aut  ex  formulis  quibusdam  artis  velut 
ex  participiis  absens  et  praesens  et  ex  adiectivis  vivus  et 
invitus  compositis , aut  composita  sunt  cum  participiis 
praesentis:  sciens , lubens,  astans , inspectans,  vigilans, 


orans,  videns,  habens,  insperans,  indicens,  periens,  'occidens, 
oriens  et  adiectivis : inimicus,  iratus,  propitius,  vilis,  tran- 
quillus, siccus,  laetus,  salvus,  integer,  otiosus,  placidus,  ad- 
vorsus,  recens,  secundus,  prolixus,  dubius,  quae-  cum  multo 
rarius  ad  ablativorum  absolutorum  coustructionem  adbibita 
sint,  propter  id  ipsum  recentiora  esse  videntur.  Quae  cum 
ita  sint  neque  Delbrueckii  explicandi  ratione  quidquam 
proficere  posse  videmur  neque  in  universum,  nisi  fallor, 
a linguarum  comparatione  si  quidem  in  casuum  absoluto- 
rum usu  unaquaeque  lingua  proprias  rationes  secuta  esse 
videtur. 

Itaque  si  explicare  volumus  originem  structurae  abla- 
tivi absoluti  proficiscendum  est  a lingua  latina  ipsa  et  ab 
exemplis  buius  structurae  quae  apud  antiquissimos  Roma-  _ 
norum  scriptores  inveniuntur.  Principio  autem  tenendum 
est  ablativum  absolutum  nihil  aliud  fuisse  nisi  casum 
artiore  quodam  vinculo  cum  enuntiato  iunctum,  sicut  id  de 
omnibus  casibus  statuendum  est.  Quomodo  vero  et  quando 
primum  factum  sit  ut  ablativus  is  de  quo  agitur  vere  ab- 
soluta et  libera  ratione  ad  structam  orationem  ita  ad- 
deretur, ut  secundarii  fungeretur  enuntiati  munere,  id 
distinctius  perspici  atque  certa  disceptari  ratione  nequit. 
Suspicari  tantummodo  licet,  quod  reliquorum  casuum  usus 
iam  certis  finibus  circumscriptus  esset,  nempe  genetivi  ut 
nominibus,  dativi  et  accusativi  ut  praedicatis  explicationes 
adicerentur  atque  hae  enuntiati  partes  accuratius  adum- 
brarentur, facile  fieri  potuisse  ut  ablativus  purus  quippe 
qui  solus  restaret  atque  ad  totum  enuntiatum  spectaret 
adhiberetur  ad  structuram  absolutam  quae  secundarii 
enuntiati  vim  haberet  conformandam.  Si  vero  enuntiatum 
aliquod  constans  ex  subiecto  et  praedicato  in  casus  absoluti 


27 


formam  cogitur,  non  solum  subiectum  recipere  debet  casus 
« formam  sed  praedicatum  etiam,  quod  cum  verbum  esse 
soleat,  nominalem  naturam  induere  atque  in  participium 
transire  debet.  Itaque  antiquissimi  atque  legitimi  ablativi 
ei  esse  videntur  qui  cum  participio  perfecti  passivi  for- 
mantur, id  quod  etiam  ex  exemplorum  antea  allatorum 
multitudine  et  ex  expolito  huius  generis  apud  recentiores 
usu  apparet;  vellit  Plauti  Men.  991:  Sed  metuo  ne  sero 
veniam  depugnato  proelio  dictum  est  pro:  Sed  metuo  ne 
sero  veniam  ex  eo  tempore  quo  proelium  depugnatum  est. 
Quamquam  in  hac  structura  non  statim  prorsus  absolute 
ablativus  purus  usurpatus  esse  videtur.  Immo  paullatim 
demum,  etsi  iam  ante  Plautinam  aetatem,  eo  progressi 
sunt  ut  in  enuntiato:  Sed  metuo  ne  sero  veniam  depugnato 
proelio  genuinus  ille  ablativus  depugnato  'proelio  videretur 
secundarii  enuntiati  vice  fungi,  quoniam  depugnato  proelio 
idem  significat  ac  postquam  proelium  depugnatum  est.  Sic 
ex  ablativo  simplici  paullatim  ablativus  absolutus  pro 
enuntiato  locum  habens  factus  esse  videtur.  Tum  demum 
eadem  constructio  ad  ceteras  enuntiatorum  formas  trans- 
ferri potuit,  in  quibus  iam  nullum  extat  vestigium  genuini 
ablativi  temporalis  ex  quo  ablativus  absolutus  profectus 
est.  Ac  primum  quidem  per  se  huic  usui  apta  erant  alia 
participia  et  praecipue  participia  praesentis,  quae  propterea 
iam  apud  priscos  scriptores  latinos  creberrime  inveniuntur, 
etiamsi  maxime  in  formulis  quibusdam  certis  adhibentur. 
Qua  in  re  origo  constructionis  etiam  sic  respiciebatur,  ut 
illa  participia  praesentis  saepissime  usurparentur,  in  quibus 
iam  per  se  temporalis  inesset  significatio,  praesens  vide- 
licet et  absens.  Sed  etiam  alia  participia  praesentis  ex- 
tant  quae  significatione  temporis  carent,  velut:  me  lubente 

feceris,  unde  elucet  iam  apud  Plautum  constructionem  vere 
factam  esse  absolutam.  Porro  sicut  ex  enuntiato:  cum 
proelium  depugnatum  esset  orta  est  locutio : 'proelio  de- 
pugnato, sic  pariter  e.x  enuntiato:  cum  ego  vivus  essem 
ortum  est  me  vivo,  neque  ullo  modo  probabile  videtur  in  r 
talibus  locutionibus  supplendum  esse  participium  verbi 
substantivi  esse.  Ad  quam  sententiam  grammatici  per- 
ducti sunt  grammaticae  graecae  analogia  falsa,  in  qua  si 
praedicatum  aut  substantivum  vel  adiectivum  praeter 
exwv  et  dxorx  coniunctum  est  cum  copula  sati,  copula  wv 
in  genetivi  absoluti  constructione  non  deest,  velut  n aldwv 
rjpMv  ovzaiv.  Sed  inde  nihil  colligi  potest  quod  quaeque 
lingua  in  his  rebus  proprias  sequitur  rationes  et  graeca 
lingua  omnino  abundat  participiis.  Ablativorum  autem 
absolutorum  in  quibus  adiectivum  praedicati  vice  fungitur 
plerique  significationem  temporalem  prorsus  exuerunt,  sic 
ut  simpliciter  pro  enuntiatis  relativis  positi  sint,  in  qua 
re  iam  vere  absolutum  ablativi  usum  adgnoscere  possumus. 
Denique  ut  ex  enuntiato:  cum  ego  vivus  essem  factum  est: 
me  vivo , pariter  ex  enuntiato : cum  Cicero  consul  esset 
constructio  facta  est:  Cicerone  conside.  Sed  apud  anti- 
quissimos Romanorum  scriptores  sicut  ex  paucitate  exem- 
plorum quae  supra  attuli  apparet,  hoc  genus  ablativorum  ab- 
solutorum minus  excultum  est  si  magnum  reliquorum  ablati- 
vorum absolutorum  numerum  contuleris,  unde  nascentem  et 
crescentem  usum  structurae  ablativi  absoluti  apud  antiquissi- 
mos Romanorum  scriptores  intellegere  possumus.  Id  vero 
ex  tota  nostra  disputatione  elucet  iam  Plauti  et  Terentii 
temporibus  vere  absolutam  structuram  fuisse. 

Etiam  participii  futuri  passivi  absolute  positi  exempla 
in  grammaticorum  libris  afferuntur.  Per  se  quidem  quam- 

quam  certe  probabile  est  postquam  cetera  participia  ad 
t ablativi  absoluti  structuram  adhibita  sunt  etiam  partici- 
pium futuri  passivi  fleri  eiusdem  structurae  particeps, 
tamen  perraro  participium  illud  tali'  modi  adhiberi  poterit 
* nec  videtur  extare  exemplum  certum.  Nam  loci  qui  af- 
feruntur ex  Plauto 

Men.  883:  Lumbi  sedendo  mi,  oculi  spectando  dolent 

Manendo  medicum  Tlum  se  ex  opere  recipiat 
Pers.  5:  Ita  lio  miser  quaerundo  argento  mutuo 

sunt  simplices  ablativi  instrumentales  neque  ullo  modo  his 
locis  de  ablativo  absoluto  cogitari  potest.  Itaque  recentissi- 
mus  huius  rei  tractator  Krause  in  dissertatione  de  Gerundii 
et  Gerundivi  apud  antiquissimos  Romanorum  scriptores 
usu  (Halis  Saxonum  1875)  ea  exempla  omisit  ubi  de  absoluto 
Gerundii  et  Gerundivi  usu  disseruit.  Si  vero  fidem  habe- 
mus huic  viro  docto,  apud  Terentium  unum  exemplum  extat: 

Andr.  937 : Vix  snm  apud  me,  ita  animus  commotust  metu 

Spe  gaudio,  mirando  hoc  tanto  tam  repentino  bono 

quod  iam  Donatus  ita  explicavit  ut  significet:  dum  miror. 
Sed  hic  locus  mea  sententia  prorsus  aliter  interpretandus 
est.  Nam  in  ablativis  metu  spe  gaudio  inest  causalis 
notio  quoniam  metus  spes  gaudium  causae  sunt  animi 
commoti.  Metus  vero  spes  gaudium  nascuntur  ex  mirando 
hoc  tanto  tam  repentino  bono,  quare  hic  statuendus  est 
ablativus  instrumenti.  Fortasse  autem  consideranti: 

Plauti  Stich.  55:  Scio  atque  in  cogitando  maerore  angeor; 
„ Trin.  224:  Multum  in  cogitando  dolorem  indipiscor 
( etiam  loco  de  quo  agimus  scribendum  videtur: 

ita  animus  commotust  metu 
Spe  gaudio  in  mirando  hoc  tanto  tam  repentino  bono; 

praesertim  cum  mutatio  propter  sequentem  litteram  m fere 
nulla  sit  eaque  totus  locus  magis  perspicuus  fiat. 

Eiusdem  constructionis  exempla  quattuor  afferuntur 
ex  Catonis  de  re  rustica  libro.  Quorum  extant  in  capite  ? 
CXXXIV  haec  tria: 

Priusquam  porcum  foeminam  immolabis,  Jano  struem  ob- 
moveto sic:  Jane  pater,  te  hac  strue  commovenda  bonas  preces  / 
precor  uti  sies  volens  propitius  mihi  liberisque  meis  domo  fa- 
miliaeque meae; 

et  ibidem: 

Ferctum  Jovi  moveto  et  mactato  sic:  Juppiter  te  hoc  fercto 
obmovendo  bonas  preces  precor  ut  sies  volens  propitius  mihi ; 

et  ibidem: 

Postea  Jano  vinum  dato  sic:  Jane  pater,  ut  te  strue  commo- 
venda bonas  preces  bene  precatus  sum,  eiusdem  rei  ergo  macte 
vino  inferio  esto. 

Praeterea  in  capite  CXXXIX  legitur: 

Eius  rei  ergo  te  hoc  porco  piaculo  immolando  bonas  preces 
precor  uti  sies  volens  propitius  mihi. 

In  his  precationis  formulis  ablativum  absolutum  sta- 
tuere probabile  mihi  non  videtur  cum  aliae  se  offerant  ex- 
plicationes. Primum  enim  constructiones  illae  simplices 
ablativi  instrumenti  esse  possunt  quoniam  strues  commo- 
venda preces  reddit  bonas  efficitqne  ut  deus  volens  atque 
propitius  sit  oranti.  Tum  etiam  cogitari  potest  de  abla- 
tivo modi  qui  saepissime  in  precationis  formulis  inveni- 
tur velut 

Velatis  manibus  orant  (Plauti  Ampli.  257) 
et 

Quis  hic  est  operto  capite  qui  Aesculapium 

Salutat?  (Curcul.  389).  j 

Similia  apud  posteriores  poetas  Vergilium  Ovidium  et 
ceteros  creberrime  inveniuntur.  .Quamquam  in  locis  e Ca- 
tone  supra  allatis  strues  commovenda  et  porcus  immolan- 
dus non  preces  quasi  comitari  sed  ipsarum  precationum 

pars  esse  videntur,  ut  melius  sit  de  instrumentali  ablativi 
4 usu  cogitare. 

Itaque  apud  antiquissimos  Romanorum  scriptores  ve- 
9 rum  exemplum  participii  futuri  passivi  usus  absoluti  non 
extat.  Posteriore  autem  tempore  num  huiusmodi  ablativi 
reperiantur  de  hac  re  iudicare  nequeo. 

Sunt  denique  etiam  enuntiata  quibus  subiectum  deest, 
quoniam  nonnullorum  verborum  propria  est  impersonalis 
natura  (cf.  Plauti  Bacch.  379  et  Asin.  110)  ac  pariter 
etiam  perfecti  passivi  tertia  persona  neutro  genere  occur- 
rit sine  subiecti  significatione.  Talia  enuntiata  si  ablativo 
absoluto  exprimuntur,  subiecti  ablativus  omittitur,  omnino 
enim  deest  subiectum,  praedicatum  autem  solum  ponitur 
in  ablativo  participii.  Eiusmodi  vero  exemplum  apud  Plau- 
tum non  invenitur  id  quod  facile  ex  ablativi  absoluti  apud 
Plautum  usu  nondum  nimis  exculto  explicatur. 

Apud  Terentium  autem  duo  iam  exempla  extant: 
Hecyr.  94:  Nam  illi  haud  licebat  nisi  praefinito  loqui; 
ibid.  737:  Nam  ea  aetate  iam  sum  ut  non  siet  peccato 
mi  ignosci  aequom. 

Quod  dixi  hunc  ablativum  iam  apud  Plautum  vere 
absolutum  esse,  ita  ut  enuntiati  vice  fungeretur,  id  valde 
confirmari  videtur  collocatione  ablativi  absoluti  in  prisca 
latinitate.  Structura  enim  ablativi  absoluti  dirimi  nequit 
voculae  alicuius  quae  ab  ea  aliena  sit  insertione  atque  ea 
tantum  vocabula  interponi  possunt  quae  aut  pendent  ex 
i participio  aut  ad  constructionem  illam  accommodata  sunt. 
His  adnumerandae  sunt  encliticae  particulae  velut  quidem 
Plauti  Amphitr.  749:  Me  quidem  .praesente  nunquam  fac- 
tum est  quod  sciam. 
Eadem  de  causa  librorum  scriptura 

Plauti  Stich.  455:  Lubente  liercle  me  facies 
non  offendit,  sed  metri  causa  scribendum  est 
Lubente  me  liercle  facies. 

Regulae  illi  constitutae  sicut  plurimis  exemplis  quae  , ,, 
antea  attuli  confirmatur,  perpauca  tantum  exempla  oppug-  ' 
nant,  quae  facili  collocationis  mutatione  emendari  possunt, 
qua  in  re  pro  magna  illa  exemplorum  regulam  confirman- 
tium multitudine  contra  artem  criticam  peccare  mihi  non 
videor,  praesertim  cum  in  Plautinis  codicibus  saepissime 
verborum  collocatio  metri  causa  mutanda  sit. 

Ac  Primum  quidam  contra  regulam  peccat  librorum 
scriptura  in  Fnnii  versu  58  (Ribbeck.): 

Miser  aut  qui  te  sic  respectantibus  tractavere  nobis 
quo  loco  inspectantibus  scribendum  esse  supra  demonstravi. 
Collocatio  antem  verborum  quam  libri  praebent  neque  arti 
metricae  nec  regulae  nostrae  respondet  neque  dubito  quin 
versus  hoc  modo  emendandus  sit: 

Miser  aut  qui  te  sic  tractavere  nobis  inspectantibus. 

Tum  regula  constituta  laeditur  Plauti  Trucul.  II.  4,32 
ubi  Ambrosianus  praebet  scripturam:  tu  me  hic  absente 
quam  falsam  esse  docent  Plauti  Epid.  60  Terentii  Heaut. 
230,  Phorm.  258,  449,  Afran:  6,  sed  ne  Palatini  libri  qui- 
dem qui  praebent:  tu  hic  absente  me  veram  suppeditant 
scripturam,  mutandum  potius  est  sic: 

Sed  quod  ego  facinus  audivi  adveniens  tuom 
Quod  tu  hic  me  absente  novi  negoti  gesseris. 

Etiam  duo  Amphitruonis  fabulae  loci  corrigendi  sunt  p 
quorum  prior  legitur  versu  810: 

AL.  Quid  iam,  amabo?  AM.  Ne  me  appella.  SO.  Quid 

tibist?  AM.  Perii  miser,  * 

Quia  pudicitiae  huius  vitium  me  hic  absente  est 
't  additum, 

ubi  Fleckeisenus  hinc  scripsit,  quod  verum  non  videtur 
quia  ad  participia  absens  et  praesens  in  ablativi  absoluti 
constructione  nusquam  adduntur  adverbia  localia.  Nam 
quod  aliquot  locis  extat  adverbium  hic,  spectat  ad  totum 
enuntiatum  ideoque  inter  ablativi  absoluti  membra  poni 
nequit.  Qua  de  causa  is  quoque  versus  de  quo  agitur 
simplici  verborum  collocationis  facta  mutatione  scriben- 
dus est: 

Quia  pudicitiae  huius  vitium  hic  med  absente  est  ad- 
ditum. 

Idem  statuendum  est  de  altero  loco  Amphitr.  825 
quem  vulgata  sic  praebet: 

Nescio  quid  istuc  negoti  dicam  nisi  quispiam  est 

Amphitruo  alius  qui  forte  te  hic  absente  tamen 

Tuam  rem  curet  teque  absente  hic  munus  fungatur  tuum. 

Fleckeisenus  summo  iure  hoc  loco  dittographiam 
molestam  quam  metri  quoque  confusio  prodit  recidit  et 
duobus  versibus  in  unum  contractis  scripsit: 

Amphitruo  alius  te  qui  absente  hic  munus  fungatur  tuum; 
qui  versus  facillime  ad  regulam  nostram  ita  redigi  potest 
ut  scribamus: 

Amphitruo  alius  qui  te  absente  hic  munus  fungatur  tuum. 

Porro  legitur  Asin  455: 

Sic  potius  ut  Demaeneto  tibi  ero  praesente  reddam. 

% LI.  Erus  istunc  novit  atque  erum  hic.  ME.  Ero  huic 

praesente  reddam. 

Nihil  dicam  de  priore  versu,  quia  ero  praesente  prorsus 
7 ad  regulam  accommodata  sunt  neque  de  appositione,  utrum 
pari  modo  ablativo  absoluto  adnecti  debeat  nullo  alio  vo- 

cabulo  interposito  an  liberiore  modo  addi  possit,  propter 
paucitatem  eiusmodi  exemplorum  quidquam  certi  constitui 
potest,  attamen  alter  versus  regulae  nostrae  repugnans  ita 
emendandus  est: 

Erus  istunc  novit  atque  erum  hic.  ME.  Ero  praesente  ' 

huic  reddam. 

Deinde  legitur  Poen.  369:^ 

Mene  ego  praesente  illaec  patiar  dici?  discrucior  miser 

Nisi  ego  illum  iubeo  quadrigis  cursim  ad  carnificem  rapi. 

Prior  versus  iam  a codicibus  varie  traditus  25)  atque 
ita  ut  locum  adscripsimus  a Guyeto  demum  restitutus  est. 
Sed  sic  etiam  non  recte  se  habet  versus,  quoniam  regulae 
constitutae  repugnat  ac  praeterea  participia  praesente  et 
absente  in  syllaba  paenultima  ictum  habere  solent  ideoque 
scribo : 

• Men  praesente  ego  illaec  patiar  dici? 

Denique  legitur  Stich  602; 

Non  me  quidem 

Faciet  auctore  hodie  ut  illum  decipiat; 
quo  loco  cogitari  potest  de  emendatione: 

Auctore  hodie  faciet  ut  illum  decipiat; 
sed  cum  antea  viderimus  apud  Plautum  hoc  ablativorum 
absolutorum  genus  quod  substantivo  verbali  efficitur  non 
expolitum  esse,  ablativi  absoluti  membra  per  duos  versus 
dispersa  esse  possunt,  id  quod  in  aliis  ablativi  absoluti 
exemplis  apud  Plautum  nusquam  invenitur. 

Tota  haec  observatio  de  collocatione  ablativi  absoluti  , 

n|  j 

in  fabulis  Plautinis  non  parvi  momenti  esse  mihi  videtur  1 
ad  Lorenzii  sententiam  de  Pseuduli  fabulae  versibus  260  squ. 
qui  aliis  quoque  de  causis  suspecti  sunt  stabiliendam,  quia  ^ ■. 


25)  praesente  patiar  illaec  A;  illaec  patiar  praesente  BD. 


verba  illa:  Mortua  verba  re  nunc  facis  regulae  nostrae 
repugnantia  vel  propter  metrum  difficile  mutari  possunt.26) 

In  Terentii  fabulis  unum  exemplum  repugnat  legi 
constitutae,  id  quod  observationem  meam  valde  confirmare 
videtur  quoniam  Terentii  fabulae  multo  melius  traditae 
sunt  Plautinis.  Legitur  autem  is  locus  Hecyr.  267: 

Minime.  Nam  postquam  attendi 
Magis  et  vi  coepi  cogere  ut  rediret,  sancte  adiurat 
Non  posse  aput  vos  Pamphilo  se  absente  perdurare 
ubi  vocabulum  se  non  apto  loco  positum  est;  facile  autem 
versus  emendari  potest, -modo  hiatum  in  diaeresi  admittas: 

Non  posse  se  aput  vos  Pamphilo  absente  perdurare. 

At  primus  hanc  legem  qua  ablativi  absoluti  partes 
vocula  quae  ab  eo  est  aliena  dirimi  vetantur  laesisse  videtur 
Lucilius  in  versu  950  (Lachmann): 

Hoc  missum  facies,  illo  me  utere  libentei. 

Cetera  ablativi  absoluti  exempla  quae  in  Lucilii  frag- 
mentis extant  ad  regulam  accommodata  sunt: 

70:  quae  horis  sublata  duabus 

Omnia  sunt  sole  occaso  [ductoque]. 

340:  Scipiadae  magno  improbus  obiiciebat  Asellus 
Lustrum  illo  censore  malum  infelixque  fuisse. 

506:  Tempestate  sua  atque  eodem  uno  tempore  et  horai 
Dimidio  et  tribu  confectis  dumtaxat  eandem 
At  quartam. 

Multo  saepius  Lucretium  legem  illam  migrasse  de- 
monstrant hi  versus: 

I.  174:  Praeterea  cur  vere  rosam,  frumenta  calore, 

Vites  autumno  fundi  suadente  videmus? 

I.  912:  quo  pacto  verba  quoque  ipsa 

Inter  se  paulo  mutatis  sunt  elementis 
Cum  ligna  atque  ignes  distincta  voce  notemus. 


S6)  cf.  Lorenz,  Philolog.  XXXV  164. 

I.  975:  Quorum  utrum  que  tibi  effugium  praecludit  et  omne 

Cogit  ut  exempta  concedas  fine  patere. 

III.  452:  Obtusis  ceciderunt  viribus  artus. 

III.  1071 : Quom  bene  si  videat,  iam  rebus  quisque  relictis 

Naturam  primum  studeat  cognoscere  rerum. 

IV.  996:  Donec  discussis  redeant  erroribus  ad  se. 

IV.  1266:  quia  sic  loca  sumere  possunt, 

Pectoribus  positis,  sublatis  semina  lumbis. 

V.  883:  Principio  circum  tribus  actis  impiger  annis 

Floret  ecus. 

VI.  49:  Quae  fuerint,  sine,  placato  conversa  furore. 

VI.  264:  nisi  inaedificata  superne 

Multa  forent  multis  exempto  nubila  sole. 

Item  apud  Lucretium  ablativi  absoluti  membra  in  duos 
versus  dirempta  inveniuntur: 

II.  263:  Nonne  vides  etiam  patefactis  tempore  puncto 

Carceribus  non  posse  tamen  prorumpere  equorum 

Vim  cupidam  tam  de  subito  quam  mens  avet  ipsa. 

II.  714:  multaque  caecis 

Corporibus  fugiunt  e corpore. 

III,  576:  Quare  etiam  atque  etiam  resoluto  corporis  omni 

Tegmine  et  eiectis  extra  vitalibus  auris. 

Dissolvi  sensus  animi  fateare  necessest. 

At  in  Cornificii  rhetoricis  ad  C.  Herennium  regula 
illa  collocationis  in  ablativi  absoluti  constructione  religiose 
observata  est,  id  quod  etiam  de  Cicerone  statuendum  vi- 
detur quamquam  accuratius  in  hanc  rem  non  inquisivi. 

Prorsus  aliter  autem  res  se  habet  in  Caesaris  com- 
mentariis, in  quibus  saepissime  invenitur  subiectum  sen- 
tentiae primariae  inter  ablativos  absolutos  interpositum, 
eo  fortasse  consilio  ut  indicetur  etiam  actionem  quae  ab- 
lativo absoluto  continetur  pertinere  ad  subiectum  enuntiati 
primarii.  Cuius  generis  dicendi  aliquot  exempla  e com- 
mentariis de  bello  Gallico  adscribam: 

I.  44:  Debere  se  (Ariovistum)  suspicari  simulata  Caesarem 
amicitia,  quod  exercitum  in  Gallia  habeat,  sui  opprimendi  causa 
habere. 

II.  11:  Hac  re  statirn  Caesar  per  speculatores  cognita  insidias 
4 veritus  exercitum  equitatumque  castris  continuit. 

Y.  49:  Quibus  litteris  circiter  media  nocte  Caesar  allatis  suos 

fecit  certiores. 

VI.  9 : Cognita  Caesar  causa  reperit  ab  Suebis  auxilia  missa  esse. 

VI.  17 : Neque  saepe  accidit  ut  neglecta  quisquam  religione  aut 
capta  apud  se  occultare  aut  posita  tollere  auderet. 

VII.  1:  Indictis  inter  se  principes  Galliae  conciliis  silvestribus 
ac  remotis  locis  queruntur  de  Acconis  morte. 

Breviter  attingere  volo  apud  poetas  Augusteae  aetatis 
ablativi  absoluti  membra  interdum  dirimi  vocabulis  plane 
ab  eo  abhorrentibus  velut  apud  Horatium  in  Satir.  1 1,20 

ita  ut  pater  ille  Terenti 
Pabula  quem  miserum  gnato  vixisse  fugato 
Inducit. 

Satir.  I 1,  18:  Vos  hinc  mutatis  discedite  partibus. 

Ovid.  ex  Ponto  I 3.  73:  Caede  puer  facta  Patroclus  Opunta  reliquit. 

Id  igitur  ex  tota  disputatione  nostra  apparere  arbitror, 
legem  illam  ne  inter  ablativos  absolutos  interponantur  voculae 
ab  ea  constructione  alienae,  quam  antiquissimi  scriptores  ac- 
curatissime secuti  sunt,  primo  neglexisse  poetas  metro 
nimirum  coactos  atque  praecipue  in  hexametris  dactylicis, 
unde  postea  demum  haec  neglegentia  transiit  ad  scriptores 
orationis  pedestris. 

Aliud  grammaticorum  praeceptum  notissimum  est,  quo 
monent  ne  ablativus  absolutus  adhibeatur,  si  secundarii 
enuntiati  subiectum  in  primario  iam  commemoratum  atque 
casu  aliquo  expressum  sit.  Qui  ita  regulam  constituunt 
falluntur,  si  arbitrantur  subiectorum  diversitatem  causarn 

esse  structurae  ablativi  absoluti;  recte  tantum  modo  ob- 

L 

servatum  est  ablativum  absolutum  tum  demum  poni  si 
subiecta  diversa  sint,  per  se  autem  quodvis  enuntiatum 
f secundarium  transire  potuit  in  ablativum  absolutum.  Sed 
etiamsi  enuntiata  eodem  subiecto  composita  hanc  formam 

induere  possunt,  velut  pro  enuntiato:  Cicero  cum  Athenas 

proficisceretur,  Messanam  appulsus  est  dici  sane  potuit: 
Cicerone  Athenas  profecto,  lingua  tamen  brevitatis  simpli- 
citatisque studio  in  his  enuntiatis  nominativum  adhibuit: 
Cicero  profectus.  Enuntiata  igitur  secundaria  in  casu  abso- 
luto posita  propterea  proprium  subiectum  habent,  quia 
alioqui  non  opus  erat  constructionem  illam  adhibere. 

Si  vero  apud  antiquissimos  Romanorum  scriptores  per- 
censemus exempla  quae  huc  spectant,  statuendum  est  ab- 
lativos absolutos  compositos  eodem  subiecto  quod  in  enun- 
tiato primario  legitur  non  extare,  quamquam  nonnulla 
exempla  ad  hanc  rationem  composita  esse  videntur.  Nam 
Plauti  Asin.  583,  Nimis  aegre  risu  me  continui  ubi 

hospitem  inclamavit 
Quod  sese  absente  mihi  fidem  habere 
noluisset 

enuntiati  primarii  quod  habere  noluisset  subiectum  est 
hospes,  in  ablativi  vero  absoluti  subiecto  sese  inest  senis 
Demaeneti  significatio. 

Praeterea  extant  hi  loci: 

Plauti  Aulul.  98  : Profecto  in  aedes  meas  me  absente 

neminem 
Volo  intromitti. 

„ Mil.  558 : Ratun  es  sic  me  hominem  esse  om- 
nium minumi  preti 

Ut  ego  me  sciente  paterer  vicino  meo 
Eam  fieri  apud  me  tam  insignite  in- 
iuriam? 

„ Poen.  369:  Men  praesente  ego  illaec  patiar  dici? 

n Stich.  312 : Vosne  ego  patiar  cum  mendicis 

nuptas  me  vivo  viris? 

Terentii  Heaut.  912:  Quemquamne  animo  tam  comi 
4 esse  aut  leni  putas 

Qui  se  vidente  amicam  patiatur 
suam?  37) 

Plauti  Mostell.  221 : Quam  te  me  vivo  unquam  sinam 

egere  aut  mendicare. 

„ Bacch.  419:  Non  sino  neque  equidem  me  vivo 

illum  corrumpi  sinam. 

Quae  si  quis  attento  animo  examinaverit,  non  dubi- 
tabit legitimos  ablativos  absolutos  adgnoscere  qui  subiecti 
sint  infinitivis,  qui  et  ipsi  enuntiati  vice  fungantur. 
Enuntiatum  enim:  Men  praesente  ego  illaec  patiar  dici? 
non  multum  differt  ab  enuntiato  eiusmodi:  Egone  admit- 
tam ut  me  praesente  illaec  dicantur?  ubi  unusquisque  ab- 
lativum absolutum  legitime  positum  esse  concedet. 

Unum  autem  exemplum  a grammaticis  profertur  in 
quo  si  recte  se  haberet  re  vera  ablativus  absolutus  cum 
subiecto  enuntiati  primarii  compositus  esset.  Atque  hoc 
quidem  extat  Plauti  Trucul.  II.  4,85  in  antiquioribus  edi- 
tionibus sic  scriptum: 

Ostendit  sese  iam  mihi  medullitus 

Se  mihi  infidelem  nunquam  se  viva  fore. 

Sed  codices  Palatini  praebent:  ne  vivat,  cum  apud  Nonium 
p.  139  hos  versus  laudantem  legaturi  dum  vivat.  Itaque 
si  conferemus 

Curcul.  664:  ut  semper,  dum  vivat,  me  alat 
r Pers.  494:  Unde  tu  pergrande  lucrum  facias: 

Me  memineris,  dum  vitam  vivas 
sine  dubio  Truculenti  loco  de  quo  agimus  scribendum  est: 

Se  mihi  infidelem  nunquam  dum  vivat  fore. 

2T)  Hoc  loco  supplendum  est  verbum  subigitari  aut  simile. 

3* 

Pauca  denique  dicenda  sunt  de  proprietate  quadam 
priscorum  scriptorum  latinorum  in  usu  participiorum  absens  t 
et  praesens  quae  inter  ablativi  absoluti  constructionem  enu- 
merari solet  eamque  ob  causam  hoc  loco  pertractanda  est. 
Legitur  enim  apud  Terentium 

Eun.  649:  Nescio  quid  profecto  absente  nobis  turbatumst; 
ubi  Donatus  aifert  ex  Pomponio  (47  Ribb.): 

Sine  ergo  istuc,  praesente  amicis  inter  cenam, 
et  e Varrone  ad  Marcellum: 

Id  praesente  legatis  omnibus,  exercitu  pronuntiat. 

Eandem  rem  etiam  Nonius  p.  76  et  p.  154  attigit 
sex  locis  adscriptis,  ac  primo  ex  Plauti  Amphitruone: 

Nec  nobis  praesente  aliquis  quisquam  nisi  servus; 
tum  ex  Afranio  (6  Ribb.) 

adeste  si  hac  absente  nobis  venierit  puer; 
deinde  ex  Pomponio  (168  Ribb.) 

Quidam  apud  forum  praesente  testibus  mihi  vendidit ; 
deinde  ex  Novio  (57  Ribb.) 

Te  volumus  dono  donare  pulchro,  praesente  omnibus; 
postremo  ex  Accio  (428  Ribb.) 

Est  res  aliqua  quae  praesente  his  prius  matura  institit. 28) 

Praeterea  Nonius  ex  Fenestellae  annali  libro  II  affert: 

Et  quaedam  extra  praesente  exsuis , quaedam  absente 
proiecissem; 

ubi  valde  dubium  est  quid  scribendum  sit  pro  corrupto 
vocabulo  exsuis.  Certum  porro  exemplum  extat  in  Plauti 
Bacch.  vers.  139  squ.  a Scaligero  rectissime  sic  restitutis ; f 

28)  Sic  hic  versus  sine  dubio  scribendus  est;  nam  si  vera  esset 
tradita  scriptura:  praesente  te  his,  Nonius  eum  versum  non  afferre  ^ 
potuisset:  itaque  delendum  est  vocabulum  te  ortum  ex  duplici  scriptura 
extremae  syllabae  vocabuli  praesente . 


Non  par  videtur  neque  sit  consentaneum 
Quom  hic  intus  sit  et  una  cum  amica  adcubet 
Quomque  ausculetur  et  convivae  alii  adcubent 
Praesente  ibus  una  paedagogus  ut  siet. 

Si  vero  quaerimus  quomodo  explicanda  sit  haec  in- 
solita dicendi  ratio  priscorum  scriptorum  latinorum,  veteres 
quidem  scriptores,  quorum  testimonia  antea  allata  sunt 
parum  sibi  constant  modo  docentes  praesente  nobis  dictum 
esse  pro  praesentibus  nobis  modo  praesente  pro  praepositione 
esse  positum  ita  ut  praesente  amicis  idem  sit  ac  coram 
amicis.  Quarum  explicationum  priorem  esse  nullam  unus 
quisque  intelleget,  quid  autem  de  altera  statuendum  sit 
postea  videbimus.  Eandem  rem  etiam  nostra  aetate  attigit 
Klotzius  in  censura  Propertii  editionis  Hertzbergianae  in 
annal.  philol.  XXXXIX  41  qui  putat  actorum  antiquorum 
modo  praesente:  ais  gegenwdrtig  war  per  se  positum  et 
tum  solutiore  ratione  singularem  vel  pluralem  numerum 
additum  esse,  tamquam  praesente:  amicis.  Huic  explica- 
tioni repugnat  quod  ex  actis  antiquis  nullum  exemplum 
servatum  habemus  et  omnino  ex  actorum  sermone  vix  talis 
- inconcinnitas  in  vividum  sermonem  scenicum  transibit. 
Itaque  hanc  explicationem  nimis  artificiosam  mittamus 
atque  simpliciorem  repperire  conemur. 

Atque  si  primum  exempla  ablativorum  vere  absolu- 
torum qui  participiis  praesens  et  absens  compositi  sunt 
examinemus,  apparet  verborum  collocationem  non  constare 
et  poni  modo : me  absente,  illo  absente,  ero  praesente,  illisce 
absentibus, . illis  praesentibus  modo:  absente  me,  absente 
ero,  praesente  ted.  Sin  autem  exempla  structurae  de  qua 
agimus  percenseamus,  statim  verborum  praesente  et  absente 
collocatio  in  primo  loco  in  oculos  occurrit,  qua  re  Am- 


phitruonis  locus,  qui  non  in  codicibus  Plautinis  sed  a Nonio 
tantum  traditur,  emendandus  est  hoc  modo: 

Nec  praesente  nobis  aliquis  quisquam  nisi  servus. 

Qua  observatione  vocabulorum  praesente  et  absente  in 
talibus  locutionibus  primo  loco  positorum  probabilior  red- 
ditur explicatio  veterum  grammaticorum,  qui  praesente  et 
absente  pro  praepositionibus  posita  esse  docuerunt.  Huc 
accedit  quod  in  linguis  romanicis  a lingua  latina  derivatis 
participia  nonnulla  praepositionum  notionem  prorsus  adop- 
tarunt velut  mediante,  durante,  non  obstante. 29)  Com- 
parari etiam  possunt  similes  structurae  in  lingua  latina 
medii  aevi  velut:  excepto  decem  solidos,  excepto  illos,  ex- 
cluso omnium  legum  beneficia.  30)  Atque  summa  quae 
intercedit  cognatio  inter  linguas  romanicas  et  sermonem 
latinum  volgarem  vel  ea  in  re  apparet  quod  exempla  allata 
omnia  sumpta  sunt  de  scriptoribus  qui  sermone  volgari  usi 
sunt.  Quid  quod  auctor  ad  C.  Herennium  IV.  11,16 
illiberalem  etpaene  exilem  sermonem  ficturus  haec  composuit: 

Nam  istic  in  balineis  accessit  ad  hunc;  postea  dicit:  „hic  tuus  servus 
me  pulsavit postea  dicit  hic  illi:  „considerabo.„  post  ille  convitium 
fecit  et  magis  magisque  praesente  multis  clamavit. 

Haec  omnia  si  consideraverimus,  luce  clarius  mihi 
videtur  esse  etiam  vocabulis  praesente  et  absente  in  com- 
positionibus illis  de  quibus  agimus  praepositionum  naturam 
esse  assumptam. 

29)  cf.  Dietz,  Grammatik  der  romanischen  Spraclien  III 182  (ed.  II.) 

80)  cf.  Dietz,  III.  181. 


Ernestus  Bombe  natus  sum  Cottbusii  anno  h.  s.  LIV.  a.  d.  XV. 
kal.  Dec.  patre  Carolo  matre  Augusta  e gente  Schmidt  quos  adhuc 
vivos  pio  gratoque  animo  veneror.  Fidei  addictus  sum  evangelicae. 
Prima  litterarum  elementa  edoctus  puer  decem  annorum  inter  discipulos 
gymnasii  Cottbusiensis,  quod  illo  tempore  Bur manno,  deinde  Braunio 
rectoribus  florebat,  nunc  a Noetelio  optime  regitur,  receptus  sum. 
Auctumno  anni  b.  s.  LXXII  maturitatis  testimonium  adeptus  ut  studiis 
philologicis  operam  darem  Lipsiam  me  contuli  atque  per  duos  annos 
scholis  interfui  vv.  dd.  Brockhausii , G.  Curtii,  Delitschii,  Drobischii, 
Ecksteinii , Fritzschii,  Gardihauseni,  Hermanni,  Hildebrandii,  Hirzelii , 
Langii,  Lipsii,  Overbeckii,  Bitschelii,  Wenckii,  Wuttkii;  exercita- 
tionibus proseminarii  philologici  quod  Curtio  et  Langio  moderantibus 
florebat  per  anni  spatium  interfui.  Ut  studia  conficerem  auctumno 
anni  b.  s.  LXXIV  Gryphiswaldiam  adii,  ubi  per  quatuor  semestria 
audivi  vv.  ili.  Hillerum,  Hirschium , Kiesslingium,  Schuppium,  Suse- 
mihlium,  Ulmannum.  Seminarii  philologici  quod  auspiciis  Hilleri , 
Kiesslingii , de  Willamowitz  - Mollendorff  florebat,  sodalis  per  unum 
semestre  fui  extraordinarius,  per  tria  quae  subsecuta  sunt  ordinarius; 
atque  exercitationes  historicas  geographicasque  ab  Hirschio  et  Ul - 
manno,  Aristotelicas  et  Platonicas  a Susemihlio,  epigraphicas  et  histo- 
ricas a Preuncro , philologicas  a Schmitzio  institutas,  philosophicas 
quas  Schuppius  moderabatur,  philologicas  et  didacticas  quae  priva- 
tissime a Kiesslingio  et  Schuppio  habebantur  frequentare  mihi  licuit. 

Quibus  omnibus  quos  nominavi  viris  doctissimis  optimeque  de  me 
meritis  gratias  nunc  ago  semperque  habebo  quam  maximas. 


SENTENTIAE  CONTROVERSAE. 

I.  Soph.  Oed.  tyr.  vs.  326/27  choro  tribuendos  esse 
censeo. 

II.  Aristoph.  Thesmophor.  107  squ.  legi  malini: 
ay £ wv  tw)~aZe  Mouoa 
Xpoaiwv  puvopa  rosa)» 

<Po7j9ov  • 

(cod.  Ravennas:  <rmhZz). 

III.  Plauti  Trucul.  II  4 vv.  51/52  legendum: 

Quid  multa  verba  faciam?  tonstricem  Suram 
Novisti  nostram  quae  med  erga  bene  se  habet? 

IV.  Plauti  Stich  14  squ.  sic  scribi  velim: 

qui  viris 

Nostris  absentibus  facit 
Tantas  immerito  iniurias 
Nosque  ab  eis  volt  abducere. 

(libri:  Tantas  absentibus  facit 

Nostris  immerito  iniurias). 

V.  Terentii  Hecyr.  281  equidem  sic  scribo: 

Nemini  acerba  plura  credo  esse  ex  amore  homini 
unquam  oblata 

Quam  mihi. 

VI.  Lachmanni  sententia  de  partitione  Propertianorum 
carminum  in  quinque  libros  probanda  est. 

VII.  Sen.  Here.  Oet.  248  squ.  codicum  scriptura: 

In  vultus  dolor 

Processit  omnis;  pectori  paene  intimo 
Nihil  est  relictum.  Fletus  insequitur  minas; 

Nec  unus  habitus  durat,  aut  uno  furit 
Contenta  vultu:  nunc  inardescunt  genae; 

Pallor  ruborem  pellit,  et  formas  dolor 
Errat  per  omnes:  queritur,  implorat,  gemit 
servanda  est. 

VIII.  Wiponis  vita  Chuonradi  II  imperatoris  composita 
videtur  tempore  inde  a mens.  Jun.  anni  1045  us- 
que ad  mens.  Dec.  anni  1046. 

